Dansk-filipinske Rea Dela Cruise har malet hele sit liv - og til januar skal hun udstille sine billeder i Milano.

I Hanstholm går en kvinde rundt, som har et lidt bedre greb om malerpenslerne end de fleste. Men det er der ikke mange, der ved. Indtil videre. Rea Dela Cruise er dansk-filipinsk og har malet hele sit liv. Har sine værker til udstilling på Krogalleriet i Vesløse. - Mine malerier beskriver min søns hverdagsliv. Det er altid ham, jeg tænker på, når jeg maler. Han er min inspiration, fortæller hun. Men nu tager tingene måske snart - for til januar rejser hun med sine fem bedste værker til Milano. Her skal hun udstille. Og det kan godt give kriller i maven. - Jeg tænker altid på det, og jeg kan ikke sove om natten, siger Rea Dela Cruise. Heldigvis skal hun ikke alene til Milano - hun tager sin mand med som opbakning. Også selv om det kun er fire år siden, han opdagede hendes kunstneriske talent.